Gesonde Huwelik - Gesonde Seks Blog - Page 2
Red jou huwelik, verbeter jou seks en versterk jou kommunikasie.
My naam is Timothy Kieswetter, Bybel en sekuriteitskenner en saam met my vrou Janet het ons ‘n weeklikse aanlyn program ontwikkel wat huwelike red, sekslewens verbeter en kommunikasie versterk. Deur ons video’s, e-Kursusse, SMS’e en persoonlike begeleiding kan jy die huwelik kry wat jy nog altyd van gedroom het.
"Red jou huwelik"
Ons verstaan dat ‘n huwelik die plek is waar ons veilig in moet voel en wanneer daar faktore inglip wat hierdie veiligheid bedreig, dit baie vinnig ons wêreld onderste bo kan draai en vir ons die bere instuur met vrees, frustrasie en woede. Daarom fokus ons baie in ons Mentorskap program om julle weer by ‘n veilige plek in julle huwelik te bring, ‘n plek waar julle weer naak voor mekaar kan staan sonder om skaam te voel.
“Baie dankie vir waardevolle inligting wat ek in ons verhouding kan gebruik.” – Anoniem van Kaapstad
“Julle is uitstekend en doen ‘n wonderlik werk. Hou dit so. Ek was nog nooit so positief oor my huwelik as na hierdie laaste e-Kursus nie. My hart is sommer weer vol hoop vir ons.” – Anoniem van Rustenburg
“Ons huwelik is besig om van nuut af te herstel!!!!” – Anoniem van Benoni
Kliek hier om jou huwelik te red.
"Verbeter jou sekslewe"
Ons verstaan dat seks een van die belangrikste elemente en pilare waaruit ‘n gesonde huwelik bestaan is en daarom fokus ons nie net op die teorie van gesonde seks nie, maar ons deel ook met julle van ons beste wit warm wenke en seks tegnieke wat seker gaan maak julle ‘n vervulde sekslewe in julle huwelik kan geniet.
“Dit is awesome! En baie pret! Ons love die Gesonde Seks huiswerk elke Vrydag!” – Anoniem van Namibië
“Baie dankie Janet vir die wonderlike e-Kursus. Dit het my oë baie oopgemaak. Ek voel glad nie meer skaam om vir my man te sê wat ek wil hê nie en ek voel ook nie meer dat my man my gaan reject as ek die eerste move maak nie. Inteendeel dit maak hom net meer opgewonde vir my. Waar ons miskien een keer ‘n week seks gehad het is dit nou meer soos elke ander dag. Die mentorskap het ons huwelik net sterker gemaak. Dit voel of ons weer is waar ons was toe ons net begin uitgaan het. Dis fantasties. Weereens baie dankie.” Anoniem van Bloemfontein
Kliek hier om jou sekslewe te verbeter.
"Versterk jou kommunikasie"
Ons verstaan dat sonder kommunikasie, dit feitlik onmoontlik is vir twee om een te word. Sonder kommunikasie kan daar geen kompromie wees nie en sonder kommunikasie is daar geen eenheid en intimiteit nie. Daarom fokus ons om nie net jou te leer hoe om aandagtig te luister nie, maar ons leer jou ook hoe om effektief en duidelik jou punt oor te dra, sodat jou man of vrou jou makliker kan hoor en daarop aandag gee.
“Die e-Kursus het ons gehelp om te verstaan waarvandaan alles kom en om beter te kon gesels oor die onderwerp. Baie dankie.” – Anoniem van Pretoria
“My man het baie goed van my geleer, ek wil amper sê hy het meer insig in my hart na les 4 toe ek daai platform gebruik om my vrese en hartseer te kom neerlê. En ek het nou meer insig in my man se denkwyse en manier van goed sê en doen ontvang. Ons vind baie baat by julle e-Kursusse baie dankie.” - Anoniem van Kaapstad
Kliek hier om jou kommunikasie te versterk.
Sluit nog vandag by ons Mentorskap program aan en ons doen ‘n persoonlike intimiteitstoets op julle huwelik, wat vir julle die nodige insig sal gee tot waar julle sterk en kwel punte is en met watter e-Kursusse julle eerste moet begin om so vinnig as moontlik daardie perfekte huwelik te kry waarvan julle nog altyd gedroom het.
Gesonde Seks Mentorskap e-pos kursusse tans beskikbaar:
Video Kursus: 6 Weke tot meer gereelde Seks
Tantric Seks vir Christene
Seks Speelgoed 101
Die 5 Tale van Liefde
Van Seuntjie tot Man in die Huwelik
Maak jou langafstandverhouding floreer
Hoe om deur julle verskille te werk
Huwelik voorbereiding vir verloofdes en pasgetroudes
Verbeter jou kommunikasie - (Deel 1)
Verbeter jou kommunikasie - (Deel 2)
Hoe om met jou kind te praat oor seks
God het seks gemaak en gesê dit is goed
Affair-proof jou huwelik
Salomo se liefdes geheime
Hoe om te breek met jou pornografie verslawing
Hoe om teleurstellings in jou huwelik te verwerk
Styl en voorkoms
Ek wil graag vandag se artikel begin met een van Salomo se wyshede. Wanneer dit gekom het by huweliksdinge, het hy geweet waarvan hy praat. Met ‘n duisend vroue het hy verseker dalk nie alles reg gedoen nie, maar hy het beslis geweet wat alles in ‘n huwelik kan verkeerd gaan, en net so ook reg gaan.
“Haat bring rusie. Liefde bedek wat verkeerd gedoen is.”
So ‘n eenvoudige kort vers wat só ‘n diep en kragtige waarheid vir ons bevat. Haat bring rusie en liefde bedek wat verkeerd gedoen is.
Visualiseer nou dat jou huwelik twee kamers bevat. Daar is ‘n haat-kamer en ‘n liefdeskamer. En die kamer waarin jy woon, is die kamer wat jou huwelik die meeste gaan beïnvloed.
Jy mag dalk nou dink dat haat ‘n vreeslike sterk woord is. Jy het nie haat in jou hart vir jou man of vrou nie. Ons eerste gedagte van haat is daai emosie wat jy voel net voordat jy iemand doodmaak, en omdat jy nie regtig jou huweliksmaat wil doodmaak nie, haat jy nie regtig die persoon nie.
Daarom wil ek graag vir jou uitwys dat haat, soos enige ander emosie, het grade van intensiteit. En maak nie saak hoe oulik jou man of vrou is nie, ons almal het ‘n “haat-kamer” in ons hart.
Daar is ’n aantal duidelike verskille tussen ons haat-kamer en ons liefdeskamer wat vir ons vinnig gaan kan uitwys, in watter kamer ons die meeste van ons tyd in deurbring.
Haat word gemotiveer deur wat reg en verkeerd is, waar liefde gemotiveer word deur genade. As jy die hele tyd gefokus bly op die reg en verkeerd in jou huwelik, gaan dit altyd die bitterheid en haat emosies ontlok eerder as genade en versagting.
Haat fokus altyd op die gedrag van ‘n persoon, waar liefde altyd die groter prentjie probeer insien. Byvoorbeeld; jou man kom dronk by die huis aan, en dadelik zoom jy in op die negatiewe gedrag van jou man en dit sit jou dadelik in jou haat-kamer. Maar as jy in jou liefdeskamer is, probeer jy altyd die KONTEKS van jou man se gedrag plaas. Jy vra vir konteks deur genade, nie deur kruisverhoor nie. Dan mag jy dalk agter kom dat hy sy werk verloor het, of dat sy pa oorlede is en dan (omdat liefde altyd die konteks najaag en nie die gedrag nie) bevorder intimiteit, in plaas van vyandskap tussen mekaar.
Haat maak jou altyd die slagoffer. Jy begin jammer voel vir jouself, want jy verdien beter. Bly lank genoeg jammer voel vir jouself en jy is een tree nader om in depressie te verval. Liefde aan die anderkant, is nie gefokus op die EIE EK nie, maar op die gebrokenheid van die ander persoon. Omdat dit die groter prentjie en konteks van jou maat se gedrag verstaan, het jy die emosionele kapasiteit om die geveg nie nou oor JOU te maak nie, maar om jou maat se uitskreeu vir aandag en aanvaarding raak te sien.
Gebroke mense gebruik negatiewe gedrag om aandag en liefde te kry. Dit is natuurlik nie die beste manier om enige van die twee te kry nie. Dus, wanneer ons in ons haat-kamers bly sal ons presies die teenoorgestelde gee as wat die gebroke persoon soek en benodig. Ons sal net hulle gebrokenheid verder verdiep en só langer vasgevang bly in hierdie negatiewe en ongesonde gedrag siklus.
Haat oordeel ‘n mens op wat hy gedoen het. Dit is goed om ou koeie op te grawe en maak ‘n gewoonte om ‘n mens se waarde en karakter te koppel aan daardie persoon se foute. Haat laat nooit die verlede rus nie en keer die persoon om ooit aan te beweeg met sy lewe of om reg te maak wat verkeerd gedoen is nie. Hierdie oortreding sal verewig oor die persoon se kop hang soos ‘n swaard.
Liefde werk ‘n bietjie anders. Liefde koppel nie ‘n mens se waarde aan wat ons doen of nié doen nie, maar fokus eerder op die goddelike potensiaal in elke persoon. Dit spreek tot die goed en mooi in die persoon.
In watter kamer bevind jy jouself?
Watter atmosfeer is teenwoordigheid in jou huwelik? Rusie of vrede? Haat of liefde?
Die deur tussen jou haat-kamer en jou liefdeskamer is genoeg VERGIFNES. Begin vandag om jouself te vergewe, die mense rondom jou te vergewe en ook God te vergewe. Beweeg uit jou haat-kamer en tree in jou liefdeskamer in, waarin jy mag rus en vrede beleef.
Tagged in: emosies Gesonde Huwelik intimiteit kieswetter seks
vrese Masturbasie kinders premature ejakulasie Mentorskap e-Kursus verslawing stilstuipe orale seks Thank You selfbewus religion Congratulations jaloesie verkragting affair cheating social media selfbeeld seksvoorligting intimiteit CUM boekwinkels Wat Adam my van Seks geleer het pornografie Ontbyt in die bed en Seks in die kombuis libido Boeke verkrag skreeu blow job scripture verse kieswetter lae libido Gesonde Huwelik seks lus seksuele misdaad rape emosies molestering skei Die Stripshow produksie Tieners ouerskap Vadersdag theology puberteit bly kalm Die Naakte Feite seks egskeiding paklase vergifnis Porn Kommunikasie